Un avion rusesc de vânătoare Su-35 s-a prăbușit, joi, în largul portului Sevastopol din Crimeea a declarat guvernatorul pro-rus al regiunii.
Potrivit guvernatorului din Sevastopol, pilotul a reușit să se catapulteze în siguranță și a fost salvat din apă, potrivit Reuters.
Pe rețelele sociale au apărut imagini cu momentul în care avionul în flăcări se prăbușește în mare.
Canalele rusești de Telegram au scris că un avion de luptă rusesc Su-35 s-a prăbușit în apropiere de Sevastopol.
Unele surse au precizat că avionul a fost doborât chiar de sistemele antiaeriene ruse.